stanford-oval/wikipedia huggingface dataset:
ההכנות לפיגועי 11 בספטמבר
רקע > התבססות אל קאעידה

אוסאמה בן לאדן, בן למשפחה סעודית שהתעשרה מאוד מנפט, היה ממייסדי ארגון המוג'הידין שהכשיר לוחמים מוסלמים באפגניסטן למאבק כנגד הסובייטים בשנות השמונים. באותה תקופה נעזרו המוג'הידין בארצות הברית, שראתה בהם שותפים למאבק בברית המועצות במסגרת המלחמה הקרה. בעקבות הצלחת המאבק באפגניסטן החליט בן לאדן לנצל את ניסיונו באזורים אחרים בעולם. ערב מלחמת המפרץ הציע לשליטי ערב הסעודית את סיועו בהגנה על הארץ מפני פלישה עיראקית, אך הממלכה העדיפה להסתמך על כוחות ארצות הברית. בן לאדן זעם[דרוש מקור] על הכנסת צבא לא מוסלמי לטריטוריה הסעודית בה שוכנות הערים המקודשות מכה ומדינה. ברקע לזעם עמדה איבה כלפי ארצות הברית בשל תמיכתה בישראל ובמשטרים מוסלמים העוינים לאסלאם הרדיקלי, איבה שגברה בהמשך בשל הסנקציות כנגד עיראק. על קרקע זו צמח ארגון אל-קאעידה. אל-קאעידה התרכז בסודאן והכשיר שם לוחמים, עד שגורש משם. בן לאדן העביר את פעילותו לאפגניסטן, בה מצא שפה משותפת עם אנשי הטליבאן שליטי המדינה. במחנות האימונים שלו הוכשרו טרוריסטים שבאו מארצות שונות וייעדו עצמם למאבקי האסלאם הפונדמנטליסטי ברחבי העולם – בהודו, באלג'יריה, בבוסניה והרצגובינה, בפיליפינים ובמקומות נוספים.
ב-1998 הוציאו בן לאדן ואיימן א-זוואהירי, איש הג'יהאד האיסלאמי המצרי, שאיחד כוחות עם בן לאדן, פתווה שקראה לג'יהאד כנגד "היהודים והצלבנים". הם נימקו בה את שורשי איבתם לארצות הברית. ב-1999 ביצע אל-קאעידה את מתקפת פיגועי ההתאבדות הגדולה הראשונה שלו - הפיגועים בשגרירויות ארצות הברית בדאר א-סלאם ובניירובי, שגבו את חייהם של 300 בני אדם. פיגוע נוסף בוצע בשנת 2000 כנגד משחתת אמריקנית בשם קול, שעגנה בנמל בתימן, ובו נהרגו 17 אמריקנים. בן לאדן תכנן פיגועים גדולים בחגיגות תחילת המילניום בשנת 2000, בין השאר בירדן ובלוס אנג'לס, אולם תוכניותיו סוכלו.
כבר ב-1993 היו מגדלי התאומים יעד לטרור איסלאמי. ב-26 בפברואר 1993 הוביל רמזי יוסף מכונית מסחרית עמוסה חומרי נפץ לחניון התת-קרקעי בתחתית המגדלים ונמלט. המחבלים קיוו להביא לקריסתו של מגדל אחד שימחוץ את המגדל השני ולהרוג 250,000 איש, אולם התוכנית לא צלחה ו"רק" שישה בני אדם נהרגו וכאלף נפצעו. בסוף שנות התשעים רמז בן לאדן שפעולתו של יוסוף היא מקור השראה עבורו, והדבר אוזכר בתדריך שנתנו סוכנויות הביטחון לנשיא באוגוסט 2001.
רקע > ח'אלד שיח' מוחמד

לאחר תפיסתו של רמזי יוסף, דודו ח'אלד שיח' מוחמד, היה ככל הנראה המוח שמאחורי פיגועי 11 בספטמבר. שיח' מוחמד נלכד בידי ארצות הברית ב–2003 וחלק נרחב מחקירת הפיגועים מסתמכת על עדותו. בשלב מוקדם, תכנן רמזי יוסף, בסיועו של ח'אלד שיח' מוחמד, את תוכנית בוז'ינקה. התוכנית גרמה לפיצוץ מטען חבלה בטיסה 434 של פיליפין איירליינס, אך המטען פער חור קטן במטוס ולא הביא להתרסקות המטוס.
על פי דבריו, המניע העיקרי לפעילותו היה תמיכתה של ארצות הברית בישראל אשר לטענתו, מדכאת את הפלסטינים. תוכניתו הגרנדיוזית הראשונית הייתה לחטוף עשרה מטוסים ולרסקם על יעדים בחוף המערבי, בנוסף ליעדים בחוף המזרחי שנבחרו בפועל, בהם תחנת כוח גרעינית. המטוס העשירי אמור היה להיחטף על ידי שיח' מוחמד עצמו ולנחות בנמל תעופה בארצות הברית, ולאחר רצח כל הגברים על סיפונו שיח' מוחמד היה אמור לשאת מעליו נאום בגנות תרבות המתירנות של המדינות המערביות ותמיכת ארצות הברית בישראל, במשטרים העריצים בעולם הערבי ובפיליפינים, ולאחר מכן לשחרר את כל הנשים והילדים שעל המטוס.
ב-1999 נתן בן לאדן לשיח' מוחמד אור ירוק לפעולה. לצד ההכנות שקל שיח' מוחמד פעולות נוספות, בהן שכנוע טייס קרב סעודי לפגוע באילת ופגיעה בריכוזים יהודיים בארצות הברית. המתאבדים שסופקו לו על ידי בן לאדן עברו הכשרה ראשונית שכללה הכרת האינטרנט, הבנת לוחות הזמנים של מטוסים, צפייה בסרטים על חטיפת מטוסים ואף משחקי מחשב שעסקו בסימולציית טיסה.
בתחילה הייתה התוכנית אמורה לכלול גם חלק מזרח אסייתי – מטוסים היו אמורים להיחטף גם שם, אולם במהלך שנת 2000 החליט בן לאדן להפוך את התוכנית לפשוטה יותר ולמקד אותה בארצות הברית.
רקע > חבורת המבורג

בשנת 2000 התברר כי קבוצה של ארבעה צעירים ערבים אשר חיה בהמבורג שבגרמניה מעוניינת ליטול חלק בפעולה. אלו היו מוחמד עטא, צעיר מצרי בן שלושים, אשר רכש הכשרה הנדסית בארצו ובהמבורג וגיבש דעות אנטישמיות ארסיות, מרואן אל שאיחי, אזרח איחוד האמירויות הערביות, רמזי בן א-שיבה, צעיר תימני וזייד ג'אראח, בן למשפחה לבנונית עשירה. ג'אראח היטלטל בין חיבתו לחיים היפים ואהבתו לסטודנטית שפגש, בת למהגרים טורקיים, לבין רתיעתו ממנה בגלל היותה חילונית מדי ואמונתו המתגברת בג'יהאד. תהליך התגבשות החבורה הגיע לשיאו בהחלטתם לנסוע לאפגניסטן ולהתאמן אצל בן לאדן. עם הגעתם הוכנסו הארבעה לסוד העניינים במהירות רבה. בן לאדן ועוזרו מוחמד עאטף (נהרג במלחמת אפגניסטן) בחרו בעטא לפקד על הקבוצה ושלחו אותה חזרה לגרמניה לרכוש הכשרה בטיס. עטא שינה את הופעתו, גילח את זקנו והתרחק מארגונים קיצוניים, כדי שלא לעורר חשד. עד מהרה התברר שההכשרה לה נדרשה הקבוצה לא הייתה זמינה בגרמניה, והיא החליטה לחפש אותה בארצות הברית. באותו זמן, שיקולי ביטחון לא היוו מרכיב מרכזי בהענקת ויזות אמריקניות.
באותה עת כבר שהו בקליפורניה שני מחבלים פוטנציאליים שניסו לרכוש שליטה בשפה האנגלית וללמוד טיס, אולם נחלו כישלון חרוץ. אל חבורת המתאבדים המתוכננת הצטרף גם טייס בעל הכשרה, האני חאנג'ור, והחליף אחד מבני חבורת המבורג, רמאזי בן א-שיבה שלא הצליח לקבל אשרת כניסה לארצות הברית (לא משיקולי ביטחון, אלא מחשש שישתקע בארצות הברית בלי היתר). בשלהי שנת 2000 כבר אחזו שלושת פרחי הטיס ברישיון למטוסים קטנים והחלו להתאמן על סימולטורים למטוסים גדולים.
המודיעין על הפעולה

באמצע 2001 התקבלו במודיעין האמריקני שפע ידיעות לפיהן אל-קאעידה מתכנן פיגוע "גדול, גדול, גדול", כפי שהתבטא אחד המקורות. עם זאת, לא היה בידי כוחות הביטחון האמריקניים מידע ספציפי על פעולת טרור צפויה בארצות הברית, וההשערה הייתה שפעולה כזו יכולה להתרחש גם במקומות נוספים, בין השאר בישראל. ראש ה-CIA, ג'ורג' טנט, אמר כי "המערכת מהבהבת באדום".
באוגוסט 2001, לבקשת הנשיא, הוכן לו תדריך שעסק באפשרות שאל-קאעידה תתקוף בארצות הברית. אף שהיה זה התדריך ה-36 שהוכן באותה שנה בנושא אל-קאעידה, הייתה זו הפעם הראשונה שנדונה תקיפה בארצות הברית עצמה. כותרת התדריך הייתה "בן לאדן נחוש בדעתו לתקוף בארצות הברית" ונכתב בה שמחבלים מטעמו נמצאים בתוך המדינה. תוארה גם אפשרות שייחטף מטוס על מנת לדרוש שחרור טרוריסטים מהכלא. עם זאת, התדרוך היה כללי למדי ולא התמקד באיומים מוגדרים.
לאחר אותו תדריך ועד ביצוע ההתקפות עצמן, לא נדונה עוד בקרב בכירי הממשל האפשרות של פעולת טרור גדולה בארצות הברית עצמה. המעקב המודיעיני נחלק לשניים – מעקב אחר פעילות תאים רדומים בתוך המדינה, ומעקב אחר פעילויות נגד אינטרסים אמריקניים מחוצה לה. האפשרות שמבחוץ יגיעו טרוריסטים ויבצעו פעילות בתוך ארצות הברית נפלה בין הכיסאות, והיא זו שהתממשה לבסוף.
תושייתו של איש מודיעין הובילה למעקב אחרי חאלד אל מיחדר, אחד החוטפים, אולם המעקב נקלע למבוי סתום בגלל בעיות משפטיות של סמכות – מחלקת המודיעין אמורה לפעול בנפרד ממחלקת החקירות הפליליות. ביולי 2001 התעורר חשד אצל איש מודיעין בפיניקס, כי בן לאדן שולח את אנשיו ללמוד טיס בבתי ספר לתעופה באריזונה. הוא שלח תזכיר בנושא, אבל לא זכה לתשומת לב רבה.
הערות שוליים

↑  AP, ארצות הברית: הוגש אישום נגד מתכנן ה-11 בספטמבר, באתר ynet, 11 בפברואר 2008
↑  Jihad Against Jews and Crusaders
↑  אוסאמה בין לאדן: האיש המבוקש בעולם, באתר ynet, 22 באוגוסט 2000
↑  נועם אופיר, ‏שקט נלחמים, באתר חיל האוויר הישראלי
↑  Prelude to 9/11: A Hijacker's Love, Lies
| פיגועי 11 בספטמבר |
| --- | --- | --- |
| רקע | ההכנות לפיגועי 11 בספטמבר • פעולות החילוץ בתאומים • השפעות הפיגועים • תאוריות הקשר • הוועדה לחקר אירועי 11 בספטמבר |  |
| חטיפות המטוסים | טיסה 11 של אמריקן איירליינס • טיסה  175 של יונייטד איירליינס • טיסה 77 של אמריקן איירליינס • טיסה 93 של יונייטד איירליינס |  |
| אמנות ותרבות | 9/11 ההבדל הקטן • Tears in Heaven ‏• האדם הנופל • התייר ממגדלי התאומים • האנדרטה הלאומית והמוזיאון לפיגועי 11 בספטמבר • האנדרטה הלאומית לטיסה 93 • האנדרטה לזכר קרבנות אסון מגדלי התאומים (ירושלים) • הנפת הדגל בגראונד זירו • מגדלי התאומים (סרט) • טיסה 93 (סרט) • 11 בספטמבר (סרט) • פסטיבל הסרטים טרייבקה • צייטגייסט • הספירה • 9/11: בתוך חדר המלחמה של הנשיא |  |
| שונות | מרכז הסחר העולמי • מגדל החירות • מגדלי התאומים • גראונד זירו |  |
הנדסת מכשור ובקרה

הנדסת מכשור ובקרה היא תחום הנדסי המחיל בקרה אוטומטית על מנגנונים ומערכות שונות. הנדסה זו תופסת מקום מרכזי בתעשייה על כל גווניה בשל הצורך בתחכום ובשכלול התפוקה הקיימת ובפיתוח תעשיות חדשות עתירות ידע. בידע הקיים בתחום הנדסת הבקרה נעשה שימוש בתחומי הנדסה רבים נוספים, כמו הנדסת מכונות, הנדסת חשמל, הנדסת מבנים, הנדסת אווירונאוטיקה ועוד.
מטרת התחום היא בניית מערכות ומנגנונים להשגת תוצאה רצויה כלשהי. לשם כך על מהנדס הבקרה להבין את אופן פעולת המערכת ולפתח פתרונות המביאים את המערכת להתנהגות רצויה. דוגמה ידועה ונפוצה היא מערכת בקרת שיוט הנמצאת בכלי רכב רבים כיום. במקרה זה, התוצאה הרצויה היא מהירות הרכב עליה מחליט הנהג. על מנת לבנות את המערכת, על המהנדס לבנות מערכת המודדת את מהירות הרכב בכל רגע נתון, משווה אותה למהירות הרצויה, ומפעילה מנגנונים שונים לתיקון המהירות במידה ואינה שווה לזו שהגדיר הנהג. דוגמה נפוצה נוספת היא מערכת מיזוג אוויר – המשתמש מגדיר טמפרטורה רצויה, ועל המערכת לפעול על מנת להביא את טמפרטורת החדר לזו שהוגדרה על ידי המשתמש.
בעבר, תהליך הבקרה נעשה בצורה ידנית – על העובד היה לאבחן את סטיית המערכת מהתוצאה הרצויה, ולפעול באופן ידני על מנת לתקן אותה. תהליך זה סבל מרמת דיוק נמוכה ויכולת תגובה איטית שלא ענו על דרישת התעשייה לשמור על ערכים קבועים של משתנים כמו טמפרטורה, לחץ, זרימה, לחות, מפלס ונוספים. מתוך מציאות זו, נולדה השאיפה להתפתחות טכנולוגית יעילה ומדויקת אשר הולידה את תחום הנדסת מכשור ובקרה.
יתרונות מערכות בקרה ממוחשבות

ייצור אחיד
חיסכון בכח אדם
תהליך מדויק יותר
בטיחות גבוהה במקומות עבודה רגישים
הגדלת תפוקת המפעל
חיסכון רב בחומרי גלם
שינוי מיידי בתהליך הייצור על ידי התאמת תוכנה
הכשרה

הכשרת מומחים בתחום מכשור ובקרה פורסת בפני הסטודנטים תחומים שונים בעולם הטכני. זאת, מאחר שהמאפיין הבולט והייחודי של המקצוע, הוא היכולת לבצע אינטגרציה בתכנון ויישום של התחומים הללו. במהלך הלימודים נסקרים נושאים כגון מערכות ממשק ממוחשבות, הנדסה תעשייתית, שרטוט טכני ומערכות בקרה וניתוב.
למוסמכים בהנדסת מכשור ובקרה צפויה השתלבות בפעילויות להבנייה ותפעול מערכות ממוחשבות בתחומים כגון רובוטיקה, מערכות שינוע, ממשקים סלולריים, מתקנים אוטומטיים.
הנדסאי מכשור ובקרה מחזיקים בדיפלומה ממשלתית המאושרת על ידי המכון הממשלתי להכשרה בטכנולוגיה ובמדע (מה"ט). תקופת הלימודים לדיפלומה אורכת לערך שלוש שנים וכרוכה בהשלמת קורסים שונים דוגמת: תורת החשמל, מערכות בקרה, בקרים מתוכנתים, אלקטרוניקה של מערכות בקרה ועוד. על מנת לסיים בהצלחה את מסלול ההכשרה המקצועי ולקבל דיפלומת טכנאי או הנדסאי ולהירשם בפנקס ההנדסאים, על המועמד להציג פרויקט גמר שישקף באופן מעשי או תאורטי את הבנתו בתחום ההתמחות.
ראו גם

הנדסאי
הנדסת בקרה
הערות שוליים

↑   Why Learn Control Theory, סרטון  באתר יוטיוב (אורך: 5:49)
החזית הבלארוסית

ערך זה עוסק באחת החזיתות בעלות שם דומה של הצבא האדום. אם התכוונתם למשמעות אחרת, ראו .
|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  חזית
 אירועים ותאריכים
 תקופת הפעילות:  20 באוקטובר 1943 – 16 באפריל 1944 (180 ימים)
 מקים היחידה:  סטאבקה
 מלחמות:  מלחמת העולם השנייה
 פיקוד
 מפקד נוכחי:  קונסטנטין רוקוסובסקי 
 מפקדים:  קונסטנטין רוקוסובסקי
 
החזית הבלארוסית (ברוסית: Белорусский фронт) הייתה חזית של הצבא האדום, שלחמה במלחמת העולם השנייה.
היסטוריה

החזית הוקמה ב-20 באוקטובר 1943 על בסיס הוראת הסטאבקה מ-16 באוקטובר. היא הוקמה על בסיס החזית המרכזית וכמפקדה מונה קונסטנטין רוקוסובסקי. החזית כללה את הארמיות הבאות: ה-3, ה-48, ה-50, ה-61, ה-63, ה-65 וארמיית האוויר ה-16. מאוחר יותר צורפה אליה גם הארמייה ה-11, ובתחילת שנת 1944 גם הארמייה ה-10. החזית לחמה בקרבות לשחרור בלארוס ובכלל זה במבצע הומל-רצ'יסטה ומבצע קליקוביצ'י-מאזיר. ב-24 בפברואר 1944, על בסיס הוראת הסטאבקה מ-17 בפברואר, שונה שם החזית לחזית הבלארוסית הראשונה.
ב-5 באפריל של אותה שנה, על בסיס הוראת הסטאבקה מ-2 באפריל, שונה שם החזית שוב לחזית הבלארוסית, אולם כבר ב-16 באפריל היא הוחזרה להיות החזית הבלארוסית השנייה.
הערות שוליים

↑  מקביל לקבוצת ארמיות בצבאות מערביים
המשמר הלאומי של אוקראינה

| --- | --- |

 Мужність. Честь. Закон   גבורה, כבוד, חוק
 פרטים
 כינוי:  המשמר הלאומי
 מדינה:  אוקראינה אוקראינה
 שיוך:  צבא אוקראינה
 סוג:  כוח מילואים צבאי
 אירועים ותאריכים
 תקופת הפעילות:  1991-2000  2014–הווה
 מלחמות:  מלחמת האזרחים באוקראינה
 נתוני היחידה
 כוח אדם:  לוחמים בשירות מילואים
 ציוד עיקרי:  נשק קל ואמצעים מיוחדים
 פיקוד
 יחידת אם:  לשכת המשמר הלאומי
 מפקדים:  ראו בגוף הערך
פיקודים מבצעיים טריטוריאליים של המשמר הלאומי
  פיקוד מערב
  פיקוד דרום
  פיקוד צפון
  פיקוד מזרח
  פיקוד מרכז
  פיקוד קרים
המשמר הלאומי של אוקראינה (באוקראינית: Національна гвардія України) הוא כוח מילואים של צבא אוקראינה, המכיל יחידות מיליציה אזרחיות שמשרתות כחלק מהמשמר הלאומי.
המשמר הלאומי של אוקראינה מנוהל על ידי לשכת המשמר הלאומי הכפופה אדמיניסטרטיבית למשרד הפנים של אוקראינה ולנשיא אוקראינה. ראש לשכת המשמר הלאומי הוא מפקד המשמר הלאומי, וממאי 2019 עומד בראש הלשכה הגנרל מיקולה בלאן, שמונה לתפקידו על ידי פטרו פורושנקו.
לשכת המשמר הלאומי הוקמה לראשונה על פי חוק מ-1991. עד 2000 פעל כוח המשמר הלאומי כחלק ממשרד הפנים ופורק בשנת 2000. במתכונתו הנוכחית הוקם המשמר הלאומי ב-2014.
יחידות המשמר הלאומי נטלו חלק נכבד במבצעי חילוץ שונים והוא גם נוטל תפקידי שיטור והכוונה בעת אסון טבע חמור או בחורף קשה במיוחד, כאשר היחידות מסייעות לכוחות משטרת המדינה בעת מבצעי סילוק שלגים מצדי הדרכים, על מנת להקל על התנועה.
לאחר משבר אוקראינה המשמר הלאומי הפך לכוח מילואים שחייליו מגויסים למאבק בטרור ורבים מחיילי המשמר נטלו חלק במבצעי לוחמה במלחמת האזרחים המתנהלת במזרח.
היסטוריה > העשור הראשון: 1991-2000

המשמר הלאומי של אוקראינה הוקם לראשונה ב-4 בנובמבר 1991 מכוח החוק "אודות המשמר הלאומי של אוקראינה" שהסמיך את הגוף החדש להגן על ריבונותה ושלמותה הטריטוריאלית של אוקראינה והגנת הסדר החוקתי ומאבק בפשעים חמורים ופעולות נגד אזרחי המדינה. הגוף ניהל מבצעים לתמיכה במשטרה המקומית בעת ניהול מבצעי חילוץ והצלה וסיפק שירותי אבטחה למתקנים אסטרטגיים במדינה. פעמים רבות שאנשי היחידה גויסו לסייע לשוטרי משמר הגבול האוקראיני במעצר מהגרים בלתי חוקיים ובסיוע לצבא. ב-11 בינואר 2000 הוחלט על פירוקו.
היסטוריה > הקמה מחדש

בעקבות משבר אוקראינה, נשיא המדינה הזמני אולכסנדר טורצ'ינוב יזם במרץ 2014 את הקמתו מחדש של המשמר.
מפקדים

מפקד המשמר הלאומי הוא איש בעל רקע צבאי בדרגת גנרל הצבא, הממונה על ידי נשיא אוקראינה.
| № | דיוקן | שם | תקופת כהונה> תחילת כהונה | תקופת כהונה> סוף כהונה | תחת הנשיא |
| --- | --- | --- | --- | --- | --- |
| 1 |  | וולודימיר קוחארץ | 22 באוקטובר 1991 | 8 באוקטובר 1995 | ליאוניד קרבצ'וק, ליאוניד קוצ'מה |
| 2 |  | אולכסנדר קוזמוק | 8 באוקטובר 1995 | 11 ביולי 1996 | ליאוניד קוצ'מה |
| 3 |  | איהור ולקיב | 11 ביולי 1996 | 11 בפברואר 1998 | ליאוניד קוצ'מה |
| 4 |  | אולכסנדר צ'פובסקי | 11 בפברואר 1998 | 11 בינואר 2000 | ליאוניד קוצ'מה |
המשמר פורק (2000-2014)
| 5 |  | סטפן פולטוראק | 19 במרץ 2014 | 14 באוקטובר 2014 | אולכסנדר טורצ'ינוב (ממלא מקום) פטרו פורושנקו |
| ממלא מקום |  | אולכסנדר קריבנקו | 14 באוקטובר 2014 | 6 בפברואר 2015 | פטרו פורושנקו |
| ממלא מקום |  | מיקולה בלאן | 6 בפברואר 2015 | 30 בדצמבר 2015 | פטרו פורושנקו |
| 6 |  | יורי אלרוב | 30 בדצמבר 2015 | 7 במאי 2019 | פטרו פורושנקו |
| 7 |  | מיקולה בלאן | 7 במאי 2019 | 27 בינואר 2022 | פטרו פורושנקו, וולודימיר זלנסקי |
| ממלא מקום |  | יורי ליביד | 28 בינואר 2022 | מכהן | וולודימיר זלנסקי |
גלריה

חיילי המשמר הלאומי במהלך מצעד.
תג הזרוע של פיקוד המשמר הלאומי.
תג הזרוע של חטיבת קייב.
תג הזרוע של החטיבה המזרחית.
תג הזרוע של החטיבה הדרומית.
תג הזרוע של גדוד 17 במשמר הלאומי. שנת 1998.
סמל המשמר הלאומי (עד 2017)
חזית דגל המשמר הלאומי (עד 2017)
אחורי דגל המשמר הלאומי (עד 2017)
לוגו האקדמיה הלאומית של המשמר בחרקוב
דגל המשמר הלאומי
לוחמי המשמר הלאומי. 2015
לוחמות של המשמר הלאומי, 2023
ראו גם

רגימנט אזוב
משרד הפנים (אוקראינה)
החזית הבלטית השלישית

|  פרטים |
| --- | --- |
 מדינה:  ברית המועצות ברית המועצות
 שיוך:  הצבא האדום הצבא האדום
 סוג:  קבוצת ארמיות
 אירועים ותאריכים
 תקופת הפעילות:  18 באפריל 1944 – 16 באוקטובר 1944 (182 ימים)
 מקים היחידה:  איוואן מסלניקוב
 מלחמות:  המתקפה הבלטית   מבצע ריגה
 פיקוד
 מפקדים:  איוואן מסלניקוב
 
החזית הבלטית השלישית (ברוסית: 3-й Прибалтийский фронт), הייתה קבוצת ארמיות, שהשתייכה לצבא הסובייטי במלחמת העולם השנייה, ומילאה תפקיד מרכזי בקרבות בכיבוש אסטוניה ולטביה.
היסטוריה

ב-18 באפריל 1944 פוצלו חלק מיחידות חזית לנינגרד להקמת חזית חדשה בשם החזית הבלטית השלישית, ולמפקדה מונה איוואן מסלניקוב.
החזית השתתפה בקיץ 1944 במתקפה הבלטית ובמבצע ריגה, ולאחר מכן מילאו כוחותיה חלק חשוב במצור על קבוצת ארמיות קורלנד הגרמנית.
ב-16 באוקטובר 1944 פורקה החזית, ויחידותיה פוזרו בין היחידות השונות.
מפקדים

איוואן מסלניקוב (18 באפריל 1944 – 16 באוקטובר 1944)
הנסיכים-שותפים של אנדורה

| --- | --- |


 איוש נוכחי:  ז'ואן אנריק ויווס אי סיסיליה   עמנואל מקרון
 תאריך כניסה לתפקיד:  12 במאי 2003   14 במאי 2017
 תחום שיפוט:  אנדורה 
 ייסוד המשרה:  8 בספטמבר 1278 קביעה עם תאריך גרגוריאני מלפני 1584 
 
הנסיכים-שותפים של אנדורה הם ראשיה הרשמיים העליונים של אנדורה. תפקידם בעבר היה גם ביצועי, אך כיום הם ממלאים תפקידים סמליים בלבד. כיום מכהנים בתפקיד זה במקביל נשיא צרפת עמנואל מקרון ובישוף אורז'ל (בקטאלנית: Urgell) ז'ואן אנריק ויווס אי סיסיליה.
| הנסיכים-שותפים של אנדורה> שם | הנסיכים-שותפים של אנדורה> מפלגה | הנסיכים-שותפים של אנדורה> כהונה | הנסיכים-שותפים של אנדורה> נציג |
| --- | --- | --- | --- |
| עמנואל מקרון | EN | החל מ-14 במאי 2017 | פטריק סטרזודה |
| ז'ואן אנריק ויווס אי סיסיליה |  | החל מ-12 במאי 2003 | ז'וזפ מריה מאורי |
היסטוריה

במהלך המאה ה-11 ועד המאה ה-13, התקיים סכסוך בין שליטים מקומיים על השליטה באנדורה, שנפתר בשנת 1278 בחתימת ה"שוויון" - חוזה שקבע שהשלטון באנדורה יהיה משותף בין רוזן פווה הצרפתי (שתוארו עבר, בסופו של דבר, לשליט צרפת - המלך ולאחר מכן לנשיא) והבישוף של אורז'ל, שבמחוז האוטונומי קטלוניה שבספרד.
הנסיכים-השותפים של אנדורה אינם מתגוררים בה, ולכן לא מבצעים את תפקידם באופן ישיר, אלא על ידי נציגים. את נשיא צרפת מייצג באנדורה  פטריק סטרזודה (מכהן בתפקיד מ-14 במאי 2017), ואת ז'ואן אנריק ויווס אי סיסיליה מייצג ז'וזפ מריה מאורי (מכהן בתפקיד מה-20 ביולי 2012)
תפקיד וסמכויות

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
עם התקבלותה של חוקת אנדורה בשנת 1993, צומצמו באופן ניכר סמכויותיהם של נסיכיה, ונהפכו לסמליות בלבד למעט זכות הטלת הווטו על החלטות הממשלה באנדורה.
ראו גם

פוליטיקה של אנדורה
ז'ואן אנריק ויווס אי סיסיליה
הערות שוליים

1 2  אורן נהרי, אטלס אנציקלופדי של העולם, הוצאת מפה 2005, הערך 'אנדורה', עמוד 46.
הנק פרפר

| --- | --- |

 לידה:  18 ביוני 1906 זוטפן, הולנד הולנד
 פטירה:  5 באפריל 1995 (בגיל 88) וינסן, הולנד הולנד
 מדינה:  ממלכת ארצות השפלה 
 השכלה:  אקדמיית הצי ההולנדי המלכותי 
 השתייכות:   צבא הולנד
 תקופת הפעילות:  1926–1962 (כ־36 שנים)
 דרגה:   לוטננט אדמירל
 תפקידים בשירות
 יושב ראש מטה ההגנה המאוחד
 פעולות ומבצעים
 מלחמת העולם השנייה
 עיטורים
 אות אריה הברונזה ההולנדי (22 במרץ 1944)  לגיון ההצטיינות  מסדר דנבורג  אביר במסדר האריה ההולנדי  מסדר ההצטיינות של הצי הברזילאי  מסדר לאופולד השני, מלך הבלגים  Huwelijksmedaille 1966  Officers' Cross  מסדר החרב  קצין גבוה במסדר אורנז'-נסאו  Oorlogsherinneringskruis  ציון לשבח 
 
הנרי הרמן לאורנס "הנק" פְּרֶפֶּר (בהולנדית: Henry Herman Laurens "Henk" Pröpper‏; 18 ביוני 1906 – 5 באפריל 1995) היה לוטננט אדמירל הולנדי אשר שימש כמפקד הצי המלכותי ההולנדי, ולאחר מכן שימש כיושב ראש מטה ההגנה המאוחד (מקביל לרמטכ"ל).
ביוגרפיה

פרפר נולד בזוטפן ב-18 ביוני 1906. הוא למד בבית הספר של הצי המלכותי ההולנדי, וב-1926 התגייס לצי המלכותי ההולנדי ונשלח לאיי הודו המזרחיים ההולנדיים. ב-1932 הוא חזר להולנד והשתתף בקורסים שונים של הצי. לאחר הקרב על הולנד ב-1940 הוא נמלט לבריטניה והתגייס לכוחות הממשלה ההולנדית הגולה. עד סוף המלחמה הוא השתתף במספר משימות בשירות הצי ההולנדי הגולה. בין היתר הוא שימש כמפקד הסיירת Hr.Ms. Soemba והשתתף עמה בקרב על אנציו ובפלישה לנורמנדי. לאחר המלחמה מונה פרפר לראש אגף החימוש של הצי. ב-1956 הוא מונה למפקד הצי ההולנדי. ב-10 במאי 1959 הוא מונה ליושב ראש מטה ההגנה המאוחד (מקביל לרמטכ"ל) וכיהן בתפקיד עד פרישתו מהצבא ב-10 במאי 1962.
הנדסת מכונות

בתמונה מוצגת דוגמה לאנליזת חוזק של צנרת לחץ חמה. האנליזה נעשית באמצעות תכנה המחשבת בשיטת האלמנטים הסופיים תוך שימוש באלמנט קוי.
טורבינות רוח בארצות הברית
דחפור משוריין D9 של צה"ל, דוגמה לתוצאה של הנדסת מכונות והנדסה צבאית.
הנדסת מכונות או הנדסה מכנית היא ענף בהנדסה העוסק בתהליכי מחקר, תכנון, פיתוח, ייצור ותחזוקה של מערכות מכניות ומערכות אנרגיה, ובהן מנועים, כלי רכב, מכונות, מערכות להפקת אנרגיה ולניצולה, מערכות מיזוג אוויר, מערכות בקרה ואוטומציה, רובוטים ומערכות אלקטרו-מכניות. באופן מסורתי כלולים בהנדסת מכונות גם מכלים (Vessels) וגם צנרת כוח (Power Piping).
מקצועות נוספים

מקצועות הנדסה נוספים נחשבים כנגזרות של הנדסת מכונות אף על פי שחלקם נלמדים בפקולטות הנדסיות עצמאיות: הנדסת חומרים, הנדסת קירור ומיזוג אוויר, הנדסת אוניות, תחומים מסוימים בהנדסה חקלאית, תת-התחום של ביומכניקה בהנדסה רפואית, מכטרוניקה, הנדסת אווירונאוטיקה ועוד.
עם התפתחות המדע, הנדסת המכונות חודרת גם לתחומים נוספים כמו מכניקה של מיקרו מערכות ותהליכי ייצור מתקדמים של רכיבים אלקטרוניים.
תחומים

הנדסת המכונות היא מקצוע רחב אשר כולל בתוכו מגוון תחומים. בין השאר:
מכניקת המוצקים
מכניקת הזורמים
תרמודינמיקה
תורת האלסטיות ופלסטיות
פנאומטיקה
אווירודינמיקה
תורת המבנים
סטטיקה
דינמיקה
בקרה
רובוטיקה
תכן מכונות
תורת התנודות
שימוש במחשב

בהנדסת המכונות של שנות האלפיים התיכּוּן והאנליזות נעזרים בכלים ממוחשבים כמו אנליזות באלמנטים סופיים (FEA), חישובי זרימה ושרטוט ממוחשבים כחלק מהתכנון בעזרת מחשב (CAD), בניית מודלים גאומטריים וויזואליים בעזרת מחשב בצד מודלים ממוחשבים לסימולציה של פעולות ותנועות. לדוגמה - סימולציה ממוחשבת של התנגשות שני כלי רכב. נעשה שימוש ביצור בעזרת המחשב (CAM) ושימוש במחשב לקבלת הנחיות יצור של חלקים שנעשו עבורם מודלים גאומטריים ממוחשבים. היצור נעשה על ידי שימוש במכונות עם בקרת מחשב (CNC) ולפעמים ישירות מן המודל ללא מעבר ביניים של שרטוטים.
ראו גם

מהנדס מכונות
לקריאה נוספת

הערך הנדסת מכונות, Mechanical Engineering, באנציקלופדיה להנדסה של מק-גרו היל, באנגלית
McGraw-Hill Encyclopedia of Engineering, Sybil P. Parker Editor in Chief. McGraw-Hill Book Company 1983, ISBN 0-07-045486-8
עקרונות הנדסת מכונות, Mechanical Engineering Principles by John Bird, Ross Carl T. F
Publisher: Butterworth-Heinemann, ISBN 0750652284
הנקב הסגלגל

| --- | --- |

זרימת הדם דרך הנקב הסגלגל בלב עובר
 שיוך:  Embryonic cardiac structure, ישות אנטומית מסוימת 
 מיקום אנטומי:  interatrial septum 
 תיאור ב:  האנטומיה של גריי (מהדורה 20) (512) 
 מזהים
 לטינית (TA98):  foramen ovale cordis 
 טרמינולוגיה אנטומיקה:  A12.1.01.007 
 TA2 (2019):  3967 
 FMA:  86043 
 קוד MeSH:  A07.541.459.500 
 מזהה MeSH:  D054085 
 מערכת השפה הרפואית המאוחדת:  C0016522 
 
הנקב הסגלגל (TA: Foramen ovale cordis) הוא נקב הנמצא במחיצה הבין-עלייתית שבלב העובר, המאפשר למחצית מכמות הדם מהעליה הימנית לזרום לעליה השמאלית. זהו אחד משני מעברי דם שקיימים בלב בשלב העוברי ונסגרים לאחר הלידה. המעבר השני קרוי הצינור העורקי.
הדם המחומצן נשאב על ידי החדר השמאלי דרך אבי העורקים ומשם עובר בעיקר לראש ולפלג הגוף העליון. שאר הדם זורם בכיוון הרגיל דרך הלב הימני לעורק הריאה. רוב הדם העורקי הריאתי זורם דרך הצינור העורקי לתוך אבי העורקים היורד לפלג הגוף התחתון. יותר ממחצית מתפוקת הלב עוברת דרך חבל הטבור לצינורות חילופי הגזים בשליה.
לאחר הלידה נאטם הנקב הסגלגל, והופך להיות הגומץ הסגלגל (fossa ovalis). הגומץ הסגלגל אינו פתח חלון ממשי, מכיוון שבלב תקין אין מעבר של דם בין העליות.
בלידה

בלידה נעשים שינויי זרימה חשובים. כשנחתך חבל הטבור, הגברת זרימת הדם באבי העורקים מעלה מיד את הלחץ. הריאה מתנפחת, כלי הדם בריאה לא נלחצים, ההיפוקסיה בריאה מופחתת. במצב זה התנגדות הריאה לזרימה קטנה פי 10. בגלל שהלחץ בפרוזדור השמאלי גדול ב-2-4 mmHg מהלחץ בפרוזדור הימני, קפל שריר הנמצא בצד שמאל של חיץ הפרוזדורים סוגר את הנקב הסגלגל. כמה שעות לאחר הלידה מתכווץ קיר שרירי וחוסם את המעבר, ובמשך מספר חודשים נבנה סוגר בתצורתו הסופית.
הנדר

זאב ז'בוטינסקי
הַנֵּדֶר הוא שירו של המנהיג הציוני זאב ז'בוטינסקי. נכתב בשנת תרצ"ד 1934, בהברה ספרדית (בשונה למשל מרוב שירתו של ביאליק), מתוך אמונתו בהתאמתה ובעתידה בספרות העברית המתחדשת.
ככל שיריו ותרגומיו של ז'בוטינסקי, השיר היה ועודנו אהוד בקרב אנשי התנועה הרוויזיוניסטית וחניכי תנועת הנוער בית"ר, ונהוג לקרוא אותו בכינוסים, טקסים, אזכרות והתקהלויות חגיגיות.